Primar din Teleorman, cercetat de DNA pentru 6 infracțiuni de luare de mită. A primit 145.000 de lei de la mai multe persoane
Primarul comunei Troianul din județul Teleorman, Ionel Neagu, este cercetat, sub control judiciar, de procurorii DNA pentru șase fapte de luare de mită, el fiind suspectat că a primit, în total, 145.000 de lei pentru atribuirea preferențială a unor contracte privind reabilitarea unei școli, a unor străzi sau achiziționarea de bunuri de la o anumită firmă.